**CAMPUS DE BÀSQUET SARRIÀ DE TER**

**L’Unigirona** **CB** com a entitat organitzadora amb la col·laboració de l’Ajuntament de Sarrià de Ter us donem la benvinguda i us agraïm un any més la vostra confiança.

A continuació us detallem una sèrie d’informacions que poden ser del vostre interès. Teniu informació més detallada, actualitzacions dels protocols de salut, mesures COVID 19, al web [www.unigirona.cat](http://www.unigirona.cat) i també a <https://www.estiuamblleure.cat/ca/consells-per-a-les-families/>

**1** .**INSCRIPCIÓ**

1. Descarrega’t el formulari d’inscripció al web [www.unigirona.cat](http://www.unigirona.cat) i emplena’l amb les vostres dades. (Amb l’Adobe acrobat el podràs editar i escriure a sobre). Llegeix atentament i complementa el qüestionari sanitari. És obligatòria la signatura a la declaració responsable per part dels pares dels participants, a més de l’autorització per participar a l’activitat.
2. Efectua el pagament del total de l’activitat via transferència bancària al Nº de CC Unigirona: Caixabank ES25 2100 9046 9602 0008 4318
3. Envia el formulari, el justificant de pagament, foto de la targeta sanitària i el llibre de vacunes a [promocio@unigirona.cat](mailto:promocio@unigirona.cat) . Si prefereixes t’atendrem personalment a les oficines del club al pavelló de Girona Fontajau, prèvia trucada per concertar cita.
4. Una vegada complerts els tràmits us confirmarem la plaça definitiva.

**Condicions de devolució:**

Condicions de devolució (després del pagament i de la confirmació de la inscripció):

- Devolució del 80% de l’import de la inscripció en anul·lacions fins l’1 de juny de 2021.

- Devolució del 50% de l’import de la inscripció en anul·lacions del 2 al 24 de juny. A partir del 24 de juny no es retornaran els diners en cap cas (tampoc en cas de lesió). Si un participant no pot assistir per qualsevol circumstància es podrà modificar la inscripció perquè la plaça sigui ocupada per un amic, familiar, etc.

-Una vegada començada l’activitat, en el cas d’haver d’aplicar mesures de confinament per simptomatologia de COVID 19, ó contacte estret amb diagnosticats positius, el club aplicarà la devolució de l’import corresponent al servei no prestat, (la part proporcional segons els dies que no farà l’activitat) si així ho determinen les autoritats sanitàries per l’evolució de la pandèmia. (Imprescindible justificants corresponents).

**2.ESPAIS.**

Farem servir el pavelló municipal de Sarrià de Ter i la piscina municipal al costat del centre cívic La Cooperativa. El servei de menjador es realitzarà en una zona condicionada al mateix pavelló de Sarrià de Ter.

**3. ENTRADES / SORTIDES.**

-Es prega evitar les aglomeracions de públic.

-L’horari d’entrada es flexibilitza, des de les 8’45h a les 9’05h. A les sortides si us plau sigueu puntuals.

-Les entrades i sortides haurà una porta específica tant per entrar com per sortir. Es prega a les famílies que esperin fora.

-Si el vostre fill/a pot sortir sol, ens heu d’autoritzar per escrit.

**4. QUÈ CAL PORTAR.**

-Roba esportiva.

-Obligatori portar motxil·la amb els estris personals.

-Calçat específic de bàsquet.

-Esmorzar i aigua, (cantimplora o ampolla). Es recomana no compartir l’aigua amb els companys.

-Dies de piscina, cal que portin banyador, xancles, tovallola i crema solar.

-Mòbils: pels nois/es més grans que venen sols i porten mòbil, és obligatori tenir-ho apagat durant la durada de l’activitat. En cas d’ús necessari s’ha de demanar permís al seu monitor/a.

**5. SERVEI DE MENJADOR.**

Oferirem el servei a través de Catering Vilanova S.L. Uns dies abans penjarem el menú previst al tauler d’anuncis i si ens ho demaneu el podem fer arribar per mail.

-En cas d’al·lèrgia o intolerància alimentària, cal que ens ho feu saber a través del qüestionari sanitari i no està de més que aviseu personalment al coordinador del casal.

Pels inscrits amb l’opció de matí i tarda sense dinar, hi ha la possibilitat de fer àpats en dies determinats, amb un preu de 8€/dia.

**6. PISCINA.**

Farem servir la piscina municipal de Sarrià de Ter, 2 dies per setmana, En principi els DILLUNS I DIMECRES  de 11:05 a 12:15 h.

Horari pendent de confirmació per part de l’Ajuntament de Sarrià de Ter.

Atenció portar els estris el primer dia de l’activitat. La resta de dies els monitors ho recordaran als participants el dia abans. El desplaçament entre pavelló i piscina, uns 10 minuts, es realitzarà a peu. La piscina disposa d’un socorrista municipal. Tots els grups aniran acompanyats en tot moment pels seus respectius monitors.

**7. SALUT**

El campus té contractada una assegurança d’accidents que inclou la responsabilitat civil amb la Fundació de Pere Tarrés, Grup Catalana Occident, que cobreix l’atenció mèdica en cas d’incidents en el transcurs de l’activitat. L’assegurança cobreix la primera visita i l’atenció sanitària a un centre mèdic (també intervencions quirúrgiques si fos necessari). El posterior seguiment correspon als pares a través de SS o les seves pòlisses de salut privades.

El centre recomanat és:

-Clínica Girona, C/ Barcelona, 206, 17005 Girona 972 010 300

El protocol que seguim en cas d’accident, és el següent:

-Primera atenció per part dels responsables de salut de l’activitat, que farà una primera exploració i valorarà el procediment a seguir .

-comprovació de la fitxa sanitària corresponent amb l’estat de salut, medicacions i al·lèrgies.

-En cas que considerem que es requereix atenció mèdica i trasllat a un centre mèdic especialitzat, es trucarà als telèfons de contacte que ens heu facilitat en el qüestionari sanitari.

-Si no es trobés a ningú en aquests telèfons o no poguéssiu venir, trucaríem al 112 per sol·licitar assistència i procediríem al trasllat de l’accidentat a l’Hospital Josep Trueta, molt a prop del pavelló. El nen/a sempre anirà acompanyat per personal del campus.

-Si veniu a recollir el nen/a personalment, podeu escollir a quin centre mèdic portar-lo.

En principi no es subministrarà cap medicament per part dels monitors en l’horari de l’activitat, si fos estrictament necessari cal que ens signeu una autorització, especificant el medicament, horari, dosi, etc.

**MESURES COVID 19**

El protocol Covid s’anirà actualitzant en funció de l’evolució de la pandèmia.

Els organitzadors compliran en tot moment les mesures determinades per les autoritats sanitàries i l’àmbit normatiu d’aplicació a les activitats de lleure amb participants menors d’edat.

En el moment d’obertura d’inscripcions al campus, (abril de 2022), no hi ha determinades mesures específiques per les activitats de lleure i es segueixen les mateixes mesures que els centres educatius i població en genera.

Podeu consultar les esmenades mesures a: <https://web.gencat.cat/ca/activem/restriccions-territorials/catalunya/>

**8. PLANNING GENERAL D’ACTIVITATS**

7’50h-9h: Servei despertador.

9h-11h: Sessió entrenament general.

11h: Break

11,15h-13h: Sessió entrenament específic. /Piscina.

13h: Sortida inscrits que no dinen al campus.

13h-15h Menjador

15h: Entrada inscrits de tarda que no dinen al campus.

15-17h: Sessió de tarda, campionats, partits.

**9. PROGRAMA**

El primer dia de cada torn, definirem els diferents grups de treball, tenint en compte l’edat i el nivell esportiu i farem l’assignació dels entrenadors a cada grup.

1. Treball específic de mecànica de tir. Desenvolupament dels diferents tipus de tirs.
2. Relació del tir amb els altres fonaments del joc, dribling, passades, entrades.

El programa d’entrenaments s’adaptarà a les recomanacions de les autoritats sanitàries en quant a ratios, distàncies de seguretat, grups de treball, material, etc.

**10. ENTRENADORS**

La direcció està a càrrec d’en Xavi Fernàndez, ex-jugador professional de l’ACB i entrenador nacional per la FEB.

La coordinació esportiva anirà a càrrec d’en Dani Vives, entrenador nacional per la FEB.

Els entrenadors dels diferents grups seran titulats per la FCB.

Cada estiu comptem amb la visita de professionals del bàsquet en el transcurs del campus, tan jugadors/es com entrenadors/es professionals. Per la present edició tenim confirmada la presència de la Laia Palau en moments puntuals.

**12. CONTACTE I ATENCIÓ A LES FAMÍLIES**

Si teniu dubtes o ens voleu consultar alguna cosa ho podeu fer de forma telemàtica, a través de mail o whats app, teniu les dades de contacte a continuació.

Oficines Unigirona: 972 64 78 66

Pavelló de Sarrià de Ter: 972 172 102

Coordinador: Dani Vives: 600 67 34 11 [danivives92@hotmail.com](mailto:danivives92@hotmail.com)

Administració: Carla Jou 627 035 548, [carla@unigirona.cat](mailto:carla@unigirona.cat)

Direcció: Xavi Fernández 607 84 59 11 [direccio@unigirona.cat](mailto:direccio@unigirona.cat)

Blog amb informació específica del campus: [www.unigirona.cat](http://www.unigirona.cat)

**Gràcies**